**Minna Maria Emilia Palmroth** (s. 10. toukokuuta 1975 Sahalahti) on suomalainen avaruusfyysikko ja filosofian tohtori, joka toimii Helsingin yliopiston laskennallisen avaruusfysiikan professorina. Hän on saanut arvostettua Euroopan tiedeneuvoston (ERC) rahoitusta johtamilleen tutkimushankkeille.

Elämä ja ura
------------

Palmroth valmistui ylioppilaaksi Kangasalan lukiosta ja maisteriksi fysiikasta Helsingin yliopistosta 1999. Hän väitteli filosofian tohtoriksi pääaineenaan fysiikka vuonna 2003. Palmrothin englanninkielinen väitöskirja *Solar wind: magnetosphere interaction as determined by observations and a global MHD simulation* käsitteli aurinkotuulen eli auringosta peräisin olevan hiukkassuihkun vuorovaikutusta maapallon magnetosfäärin kanssa havaintoaineistojen ja maailmanlaajuisen magnetohydrodynaamisen simulaation pohjalta.

Työurallaan Palmroth on työskennellyt erityisesti Ilmatieteen laitoksella. Hän oli laitoksen väitöskirjatyöntekijä 1999–2003 ja väiteltyään postdoc-tutkija 2003–2005. Vuonna 2004 hän vieraili Yhdysvaltain ilmakehätutkimuksen keskuksessa. Palmroth oli Suomen Akatemian rahoittama postdoc-tutkija 2005–2008 ja Suomen Akatemian ja Ilmatieteen laitoksen akatemiatutkija 2008–2013. Hän johti Ilmatieteen laitoksen Maata havainnoivaa osastoa 2011–2016 ja toimi samalla vuodet 2013–2016 myös Ilmatieteen laitoksen avaruustutkimuksen tutkimusprofessorina. Vuoden 2017 alusta hän on toiminut Helsingin yliopiston avaruusfysiikan professorina ja toimii vuosina 2018–2025 myös Kestävän avaruustieteen ja -tekniikan huippuyksikön johtajana.

Tunnustuksia
------------

Palmroth sai vuonna 2016 Väisälän palkinnon. Vuodesta 2018 hän on ollut Suomalaisen Tiedeakatemian jäsen. Palmroth on myös Teknillisten tieteiden akatemian jäsen. Hänet kutsuttiin vuonna 2021 myös Suomen Tiedeseuran jäseneksi. Vuonna 2022 Palmrothille myönnettiin J. V. Snellman -palkinto. Hänet kutsuttiin vuonna 2022 Academia Europæan jäseneksi. Helmikuussa 2023 Palmrothille myönnettiin Kopernikus-mitali uraauurtavasta työstään avaruusympäristösimulaattori Vlasiatorin parissa ja saavutuksistaan avaruusfysiikan edistämisessä.

Lähteet
-------

1. 1 2 3 4  Tut­ki­muk­sen hui­put Helsingin yliopisto, helsinki.fi. Viitattu 11.4.2019.
2. 1 2 3  Suomalaisen Tiedeakatemian varsinaiset jäsenet  päivitetty 13.3.2019. Suomalainen Tiedeakatemia. Viitattu 11.4.2019.
3. 1 2  Varsinaiset jäsenet  2.6.2023. Suomen Tiedeseura. Viitattu 16.6.2023.
4. 1 2 3 4 5  Arkistoitu kopioMinna Palmroth: CV (Arkistoitu sivu)  13.12.2018. Helsingin yliopisto.  Arkistoitu 10.4.2019. Viitattu 16.6.2023.
5. ↑  Min­na Palm­roth – Ava­ruus­sään en­nus­ta­ja  26.4.2017. Helsingin yliopisto, helsinki.fi. Viitattu 11.4.2019.
6. ↑  Palmroth, Minna: Solar wind: magnetosphere interaction as determined by observations and a global MHD simulation *Helda-tietokanta*.  2003. Helsingin yliopisto. Viitattu 16.6.2023. (englanniksi)
7. ↑  Väisälän palkinto Suomalainen Tiedeakatemia. Viitattu 16.6.2023.
8. ↑  Arkistoitu kopioJäsenmatrikkeli Teknillisten tiedeiden akatemia, ttatv.fi.  Arkistoitu 29.6.2019. Viitattu 11.3.2019.
9. ↑  Pellinen, Johanna: Tiedonjulkistamispalkinto avaruussään tutkijalle  24.3.2022. Helsingin yliopisto. Viitattu 27.3.2022.
10. ↑  Minna Palmroth Academia Europæa. Viitattu 26.6.2023. (englanniksi)
11. ↑  Minna Palmroth awarded Copernicus Medal 2023 *Copernicus.org*. Viitattu 26.6.2023. (englanniksi)

Aiheesta muualla
----------------

* Minna Palmrothin Google Scholar -profiili (englanniksi)
* Prof. Minna Palmroth AcademiaNet-sivustolla (englanniksi)
* Anniina Wallius (5.4.2019) Avaruus maapallon ympärillä on tukkeutumassa romusta – suomalaistutkijoilla voi olla kaksi ratkaisua (yle.fi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Puola

 |
|  |
| Tieteilijät | 
* DBLP
* ORCID
* Scopus

 |

 |